Konrad Peutinger

Conrad Peutinger (14 tetor 1465 – 28 dhjetor 1547) ishte një humanist, jurist, diplomat, politikan dhe ekonomist gjerman. Një zyrtar i lartë në qeverinë komunale të qytetit perandorak të Augsburgut, ai shërbeu si këshilltar i perandorit Maksimiliani I dhe pasardhësit të tij Karlit të V. Peutingar ishte i njohur gjithashtu si një antikuarist i pasionuar, ai mblodhi, me ndihmën e gruas së tij, Margareta Welser (1481–1552), një nga bibliotekat më të mëdha private në veri të Alpeve.

 Vepra 
parapamje|majtas|379px|Botim i një pjese të Tabula Peutingeriane nga Abraham Ortelius
Peutinger korrespondonte me studiues të shquar humanistë bashkëkohorë si Erazmi i Roterdamit, Jacob Sturm von Sturmeck dhe Willibald Pirckheimer. Gjatë përhapjes globale të shtypshkronjës ai studioi vepra të shumta klasike filologjike dhe juridike nga Italia. Në vitin 1520 ai ishte një nga të parët që botoi mbishkrimet romake (Inscriptiones Romanæ), një vepër që është cituar si më e shquara e shkrimeve të tij mbi antikitetet klasike. 

parapamje|280px|Stema e Familjes Peutinger, 1516
Emri i Peutingerit lidhet kryesisht me të famshmen Tabula Peutingeriana, një kopje mesjetare e një harte të botës antike të vonë të rrugëve romake duke filluar nga Ishujt Britanikë e deri në Indi dhe Azinë Qendrore. Ajo u zbulua nga studiuesi vjenez, Conrad Celtes, i cili në vitin 1507, ia dorëzoi Peutingerit për botim. Pjesë të hartës nuk u botuan deri në vitin 1591 nga shtëpia botuese e Jan Moretus me bazë në Antverpen dhe në vitin 1598, nga i afërmi i Peutingerit, Marcus Welser dhe Abraham Ortelius. E rizbuluar në vitin 1714, ajo u arkivua në Bibliotekën Perandorake të Vjenës dhe u botua për herë të parë në tërësi nga Franz Christoph von Scheyb në vitin 1753.

Peutinger gjithashtu shtypi fillimisht historinë Getica të Jordanes dhe Historia Langobardorum e Paulus Diaconus.

 Shih edhe 
 Tabula Peutingeriane
 Jordanes
 Paulus Diaconus
 Abraham Ortelius
 Rrugët romake
 Rilindja
 Humanizmi i Rilindjes
 Johannes Gutenberg
 Iliria
 Historia
 Gjeografia

 Referime 

 Lidhje të jashtme 

 https://www.livius.org/pen-pg/peutinger/map.html 
 Tre formula të panjohura të humanistit Konrad Peutinger në www.ncbi.nlm.nih.gov
 Galeritë në internet, Koleksionet e Historisë së Shkencës, Bibliotekat e Universitetit të Oklahomas  Imazhe me rezolucion të lartë të veprave dhe/ose portretet e Konrad Peutinger në formatin .jpg dhe .tiff.

Kategoria:Lindje 1465
Kategoria:Vdekje 1547
Kategoria:Humanistë gjerman
Kategoria:Juristë gjermanë
Kategoria:Diplomatë gjermanë
Kategoria:Politikanë gjermanë
Kategoria:Arkeologë gjermanë
Kategoria:Koleksionistë
Kategoria:Gjermanë të shekullit të XV
Kategoria:Gjermanë të shekullit të XVI